recursal/SuperWikiNEXT-32B huggingface dataset:
**Gustav Adolf Edén** (født 29. desember 1891 i Råde, død 19. september 1966) var en norsk fotballspiller. Han representerte Fredrikstad Fotballklubb. Debuten kom da han var tilskuer under en kamp mellom Fredrikstad og Kjøbenhavns Boldklub i 1908. Fredrikstads Andreas Brynildsen ble skadet, og Edén kastet jakka og ble med på laget.

Han var skredder av yrke, og i læretiden oppholdt han seg i København, Berlin og Paris og spilte for en klubb i hver av disse byene. I 1914, da første verdenskrig brøt ut, forlot han Paris og flyttet tilbake til Fredrikstad. Året etter ble han den første øsfolding på det norske landslaget da han spilte høyre half mot Sverige i Kristiania. Dette ble hans eneste landskamp.

Edén var formann i Fredrikstad FK i 1921 og var den første som mottok klubbens gullmerke. Han var dessuten aktiv i flere idretter og deltok blant annet i Holmenkollen i 1906 og drev friidrett for Fredrikstad Idrettsforening.

Referanser
----------

1. 1 2 3 4  «Gustav Adolf "Gusten" Edén». ffksupporter.no. 19. mai 2009. Besøkt 9. april 2014.
2. ↑  «Norge - Sverige 1 - 1». Norges Fotballforbund. Besøkt 9. april 2014.
3. ↑  «Gustav Eden». Norges Fotballforbund. Arkivert fra originalen 13. april 2014. Besøkt 9. april 2014.

Eksterne lenker
---------------

* (en) Gustav Edén – WorldFootball.net Rediger på Wikidata

* (en) Gustav Edén – EU-Football.info Rediger på Wikidata

* (no) Gustav Edén – Norges Fotballforbund Rediger på Wikidata
**Gustav Ejstes** (født 23. desember 1979 i Lanna, Skövde, Västergötland) er en svensk musiker og komponist. Han er vokalist og frontfigur i det psykedeliske rockebandet Dungen. Han spiller selv en rekke av instrumentene på Dungens album, sammen med Reine Fiske (gitar), Mattias «Tiaz» Gustavsson (bass) og Johan Holmegard (trommer), som også spiller i bandet.

Etter en kort periode i stallen til Virgin Records med albumet *Stadsvandringar* (2002), returnerte han til plateselskapet Subliminal Sounds. Dungen har utgitt syv album per 2013, og har fått en meget god mottakelse verden over.

Siden 2012 er han også med i bandet Amason sammen med Amanda Bergman, Pontus Winnberg, Petter Winnberg og Nils Törnqvist

Ejstes spilte fløyte på det australske rockebandet Wolfmothers låt «Witchcraft» på deres konsert-DVD *Please Experience Wolfmother Live*.

Ejstes er fortsatt influert av hiphop og har deltatt på Timbuktus album *Oberoendeframkallande* og har scratchet med Marcus Price fra hiphopbandet Fattaru fra Stockholm.

Diskografi
----------

### Album

* *Dungen* (2001, Subliminal Sounds)
* *Dungen 2* (2002, Subliminal Sounds)
* *Stadsvandringar* (2002, ASK)
* *Ta det lungt* (2004, Subliminal Sounds)
* *Tio bitar* (2007, Subliminal Sounds)
* *4* (2008, Subliminal Sounds)
* *Skit i allt* (2010, Subliminal Sounds)
* *Allas sak* (2015)

### EP-er

* *Tyst minut* (2005, Subliminal Sounds)

### Singler

* «Solen stiger upp» (2002, Dolores Recordings)
* «Stadsvandringar» (2002, Dolores Recordings)
* «Jag vill va' som du / Har du vart' i Stockholm?» (2003, Dolores Recordings)
* «Panda» (2005, Memphis Industries)

Referanser
----------

1. ↑  «Gir blaffen i alt - Svensk suksessband går egne veier F-B.no».
2. ↑  «Se Dungen hos Lydverket -».  NRK.no

Eksterne lenker
---------------

* (en) Gustav Ejstes på Discogs Rediger på Wikidata

* (en) Gustav Ejstes på MusicBrainz Rediger på Wikidata
* Dungens offisielle hjemmeside

|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz **·** Discogs
 |

Portal: Jazz
**Horners metode** (eller Horners skjema) er i matematikk og informatikk en algoritme for polynomevaluering.

Selv om den er oppkalt etter William George Horner, er denne metoden mye eldre, ettersom den har blitt tilskrevet Joseph-Louis Lagrange av Horner selv, og kan spores tilbake mange hundre år til kinesiske og persiske matematikere.[] Etter introduksjonen av datamaskiner ble denne algoritmen grunnleggende for effektiv databehandling med polynomer.

Algoritmen er basert på Horners regel:

{\displaystyle {\displaystyle {\begin{aligned}a\_{0}&+a\_{1}x+a\_{2}x^{2}+a\_{3}x^{3}+\cdots +a\_{n}x^{n}\\&=a\_{0}+x{\bigg (}a\_{1}+x{\Big (}a\_{2}+x{\big (}a\_{3}+\cdots +x(a\_{n-1}+x\,a\_{n}){\big )}{\Big )}{\bigg )}.\end{aligned}}}}
Dette tillater evaluering av et polynom av grad n med bare {\displaystyle {\displaystyle n}} multiplikasjoner og {\displaystyle {\displaystyle n}} addisjoner. Dette er optimalt, siden det finnes polynomer av grad n som ikke kan evalueres med færre aritmetiske operasjoner.[]

Alternativt refererer Horners metode også til en metode for å tilnærme røttene til polynomer, beskrevet av Horner i 1819. Den metoden er en variant av Newton–Raphson-metoden som er gjort mer effektiv for håndberegning ved å bruke Horners regel. Det ble mye brukt inntil datamaskiner kom i generell bruk rundt 1970.[]

Eksterne lenker
---------------

* (en) Eric W. Weisstein, *Horner's Rule* i MathWorld.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** MathWorld **·** MathWorld
 |
**Hornavanskolan** er en videregående skole i Arjeplog. Skolen ble grunnlagt i 1993 og ligger ved Sveriges dypeste innsjø Hornavan. Noen norske elever velger hvert år å gå videregående skole ved Hornavanskolan. Skolen har et godt samarbeid med bilindustrien og har blitt tildelt prisen *Branschrekommenderad skola* av *Byggnadsindustrins yrkesnämnd*. Denne utmerkelsen gis til videregående skoler som oppfyller visse krav som *Byggnadsindustrins yrkesnämnd* stiller, i dette tilfellet konstruksjonsprogrammet *Bygg-och anläggningsprogrammet*. Skolen tilbyr også et program i *BilSystemTeknik*, økonomi, vitenskap og samfunnsvitenskapelig program.

Samarbeid med industrien
------------------------

Europeisk bilindustri benytter Arjeplog som et senter for vintertesting. Dette er i dag den viktigste private sektoren i kommunen. Fra desember til slutten av mars, kommer rundt 2300 ingeniører og teknikere til Arjeplog for å jobbe med biltest på vinterføre. Hornavanskolan samarbeider med den svenske og internasjonale bilindustrien, blant annet ved å tilby praksisplasser i ulike selskaper verden over. Noen av selskapene som skolen arbeider med er: BMW, Daimler AG, Knorr-Bremse, Volkswagen AG (Audi), Bosch, General Motors, Aston Martin, Lotus Cars, Caterham Cars, MIRA Ltd.

Referanser
----------

1. ↑  «Arkivert kopi». Arkivert fra originalen 14. august 2011. Besøkt 10. august 2012.
2. ↑
3. ↑  Här avslöjas alla världens bilnyheter Dagens Nyheter 2008-03-22 [*død lenke*]
4. ↑  «Arkivert kopi». Arkivert fra originalen 30. desember 2011. Besøkt 10. august 2012.

Eksterne lenker
---------------

* Offisielt nettsted Rediger på Wikidata
**Freddy Skjenken** (født 18. september 1960) er en pensjonert norsk offiser i Luftforsvaret. Han innehar graden major.

Skjenken ble i 2006 tildelt Forsvarets medalje for edel dåd. Under oppdrag for FN i Eritrea i 2003 reddet Skjenken en elleve år gammel gutt fra et minefelt. Gutten var hardt skadd, men på grunn av Skjenkens og andres innsats overlevde han.

Utmerkelser
-----------

Skjenken er også tildelt Forsvarsmedaljen, Forsvarets medalje for internasjonale operasjoner med laurbærgren, Forsvarets innsatsmedalje for Saudi-Arabia med rosett, Forsvarets operasjonsmedaljer for Afghanistan og Mali – begge med romertall Ⅱ, Hærens vernedyktighetsmedalje med tre stjerner, FN-medaljene for UNTSO med 2-tall, UNIFIL, UNMEE med 2-tall, UNMIS med 3-tall og MINUSMA, NATO-medaljene for det tidligere Jugoslavia med 2-tall og ISAF, Gulfmedaljen med rosett, Frigjøringsmedaljen (Kuwait), Medaljen for frigjøring av Kuwait, Fredsprismedaljen 1988, Forsvarets medalje for skyting, Forsvarets medalje for feltsport og Nijmegenmedaljen.

Før han konverterte ferdighetsmedaljene til Forsvarets medaljer for skyting og feltsport var han innehaver av medaljene for Det militære skarpskyttermerke, Det militære marsjmerke, Det militære skimerke, Infanterimerket, Feltidrettsmerket, Det militære femkampmerket, Norges Skytterforbunds NAIS-medalje, Norges Skiskytterforbunds skiskyttermerke, Norges idrettsforbunds idrettsmerke og Norges Svømmeforbunds «Den store havhesten».

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Utmerkelser

|  |
| --- |
| Forsvarets medalje for edel dåd |

|  |  |  |  |
| --- | --- | --- | --- |
| Forsvarsmedaljen | Forsvarets INTOPS-medalje med laurbærgren | Forsvarets innsatsmedalje med rosett | Forsvarets op.medalje Afghanistan med romertall Ⅱ |

|  |  |  |  |
| --- | --- | --- | --- |
| Forsvarets operasjons-medalje Mali med romertall Ⅱ | Hærens vernedyktighets-medalje med tre stjerner | FN-medaljen for UNTSO med 2-tall | FN-medaljen for UNIFIL |

|  |  |  |  |
| --- | --- | --- | --- |
| NATO-medaljen (tidl. Jugoslavia) med 2-tall | FN-medaljen for UNMEE med 2-tall | NATO-medaljen (ISAF) | FN-medaljen for UNMIS med 3-tall |

|  |  |  |  |
| --- | --- | --- | --- |
| FN-medaljen for MINUSMA | Den internasjonale fredsprismedalje 1988 | Gulfmedaljen med rosett | Frigjørings-medaljen 4. klasse |

|  |  |  |  |
| --- | --- | --- | --- |
| Medaljen for frigjøring av Kuwait | Forsvarets medalje for skyting | Forsvarets medalje for feltsport | KNBLO-medaljen med 11-tall |

 |

Referanser
----------

1. ↑   «Wayback Machine», utgitt 15. mars 2016, besøkt 1. mars 2023[Hentet fra Wikidata]
2. 1 2  «Forsvarets medalje for edel dåd til Kaptein Freddy Skjenken. Trosset miner for å redde 11-åring» Arkivert 15. mars 2016 hos Wayback Machine. *Sjekkposten*, nr. 4, 2006, s. 18. Besøkt 10. november 2012.
3. ↑  «Nytt om navn» Arkivert 24. september 2016 hos Wayback Machine. *Forsvarsforum*, nr. 6, 2006. Besøkt 10. november 2012.
Solenoidlås type Abloy EL 582
En **solenoidlås** er en elektromekanisk lås for elektronisk åpning og låsing av en dør som normalt erstatter mekanisk låskasse.

I en vanlig mekanisk låskasse er dørvrider koblet direkte til falle eller reile. I en solenoidlås er det plassert en elektrisk clutch mellom dørvrideren og fallen slik at fallen kun trekkes inn i låskassen av dørvrideren kun når solenoidlåsen har signal om å åpne. Har solenoidlåsen signal om å låse vil dørvrideren ikke kunne påvirke fallen. Normalt skilles det mellom solenoidlåser der man er avhengig av elektronisk åpning for å passere begge veier, eller låser hvor dørvrider alltid er aktiv på innsiden.

Fordi man har en fysisk adskillelse av dørvrider og falle må dørvrideren ha en egen fjærbelastning i en solenoidlås. Siden låsen er montert i dørbladet trenger man også en karmoverføring for å få frem nødvendig kabling med mindre det brukes batteridrift.

Solenoidlåser er mest utbredt på hoteller, cruiseskip etc. hvor man benytter offline adgangskontroll, men man finner også solenoidlåser tilkoblet tradisjonelle adgangskontrollsystemer hvor det ikke stilles strenge krav til sikkerhet. Det finnes også utenpåliggende solenoidlåser kan monteres på standard låskasse.
Dicksonfjorden på kartet over SvalbardDicksonfjordenDicksonfjordenDicksonfjorden på kartet over Svalbard
**Dicksonfjorden** er en arm av Nordfjorden på Spitsbergen, sør i gresnetrakten mellom James I Land og Dickson Land, Svalbard. Fjorden er rundt 30 km lang, og går nordover øst for Ekmanfjorden, atskilt av Kapp Wærn mot denne i vest, og av Kapp Wijk i øst. I fjordbotnen starter Dicksondalen med Dicksonelva som har utspring i isbreer i nord. Deler av området tmrådet tilhører den devonske Woodfjord-formasjonen. 

Det er grunnflak og vanskelige forhold i fjorden, og munningen kan lett bli blokkert av is når det er is i Nordfjorden. Dicksonfjorden blir derfor regnet som vanskelig å ferdes i.

Elva har navn etter Baron Oscar Dickson (1823-97), en svensk forretningsmann og støttespiller for forskning, som støttet et betydelig antall svenske ekspedisjoner til Arktis mellom 1868 og 1897. Sommeren 1939 utforsket en britisk-norsk-svensk ekspedisjon Dicksonfjordens of Woodfjordens devonske geologi og fossile fauna, anført av den svenske forskeren Erik A Stensiö, og med Anatol Heintz som leder for det norske forskningslaget.

Referanser
----------

1. ↑  *Den norske los, Farvannsbeskrivelse, Svalbard og Jan Mayen* **(norsk and engelsk)**. 7 (2 utg.). Stavanger: Norges sjøkartverk og Norsk polarinstitutt. 1990. s. 239-240. ISBN 82-90653-06-9.
2. ↑  Dicksonfjorden *Stadnamn i norske polarområde*, Norsk polarinstitutt. Besøkt 7. mars 2013
3. ↑  Anatol Heintz og Sven Føyn, «The Downtonian and Devonian Vertebrates of Spitsbergen. VIII» - *The English-Norwegian-Swedish Expedition 1939 - Geological Results*, Norges Svalbard- og Ishavsundersøkelser, Oslo 1943.

|  |  |
| --- | --- |
| Oppslagsverk/autoritetsdata | Store norske leksikon **·** SUDOC **·** GeoNames **·** Norsk polarinstitutt
 |
En total solformørkelse fant sted 8. april 2005. En solformørkelse oppstår når månen passerer mellom jorda og sola, og dermed totalt eller delvis skygger for bildet av sola. En total solformørkelse oppstår når månens tilsynelatende diameter er større enn solas, og månen blokkerer alt direkte sollys, og gjør dagen til mørke. Totaliteten oppstår i et smalt bånd langs jordas overflate, med den partielle (delvise) solformørkelsen synlig over et omliggende område, tusenvis av kilometer bredt. 

Denne formørkelsen er en hybridformørkelse, en smal total formørkelse, og som begynner og slutter som en ringformet formørkelse[].

Den var synlig innenfor en smal korridor i Stillehavet[]. 
Formørkelsens sti startet sør for New Zealand og krysset Stillehavet i en diagonal sti og sluttet i den ytterste nordvestre delen av Sør-Amerika[].

Bilder
------

  
Animert sti

Eksterne lenker
---------------

* (en) Solar eclipse of 2005 April 8 – kategori av bilder, video eller lyd på Commons Rediger på Wikidata
* Hybridsolformørkelsen 8. april 2005 (NASA.gov)
* Google-kart
* Synlighetskart og formørkelsesstatistikk Formørkelsesprediksjoner av Fred Espenak, NASA/GSFC
	+ Interaktivt Google-kart

**Fotografier:**

* Prof. Druckmüllers nettsted med fotografier av formørkelser. South Pacific (MV Discovery)
* Prof. Druckmüllers nettsted med fotografier av formørkelser. Pacific (MV Galapagos Legend)
* Spaceweather.com formørkelsesgalleri
* APOD 4/11/2005, Clouds, Plane, Sun, Eclipse, North Carolina, USA
**Årsta holmar** er tre sammenhengende holmer i Årstaviken mellom stranden nedenfor Årsta Gård og Tantolunden på Södermalm. De tre øyene er forbundet med hverandre med gangbroer. Øyene tilhører bydelen Årsta, og ligger i bydelsområdet Maria-Gamla stan. De utgjorde en egen bydel fra 1926 til 1934.

Bergsholmen
-----------

Bergsholmen er den midterste øya, 208 meter fra Årstas fastland. Den måler 260 × 170 meter, og det høyeste punktet er 19 moh. Tidligere ble den kalt Tallholmen.

Alholmen
--------

Alholmen er den vestligste av holmene, 184 meter fra Södermalm og 195 meter fra Årstas fastland. Den måler ca. 260 × 170 meter, og det høyeste punktet er 7 moh. Årstabroene går over øya, men har ingen passasje til den. På den nordlige stranden ligger eiendommen Årsta Holmar fra 1737.

Lillholmen
----------

Lillholmen er den østligste holmen, 93 meter fra Södermalm. Den måler ca. 200 × 120 meter, og høyeste punkt er bare 4 moh. 

|  |  |
| --- | --- |
| Oppslagsverk/autoritetsdata | GeoNames
 |
Årstad kommune i Hordaland
**Årstad kommune** er en tidligere kommune i Hordaland, som omfattet nordlige deler av Bergensdalen, med områdene Årstad, Kronstad, Solheim, Fridalen, Landås og Slettebakken, samt Svartediket, Hardbakkedalen, Isdalen, Våkendalen og deler av de omliggende byfjellene Løvstakken, Blåmanen, Rundemanen og Ulriken. Den ble innlemmet i Bergen kommune ved lov av 26. mars 1915 og med virkning fra 1. juli 1915. Årstad herred hadde 10 774 innbyggere og omfattet 21,37 km² ved kommunesammenslåingen. Lokalavisen Årstadposten dekker den tidligere kommunen.

Gamle Årstad kommune er i dag delt mellom bydelene Bergenhus og Årstad. De delene som hører til bydelen Bergenhus er selve strøket Årstad og Svartediket Hardbakkedalen, Isdalen og Våkendalen med omliggende deler av Blåmanen, Rundemanen og Ulriken. De delene som hører til bydelen Årstad er Kronstad, Solheim, Fridalen, Landås og Slettebakken, med omliggende deler av Løvstakken og Ulriken. Bydelen Årstad omfatter i tillegg Fantoft, Minde og deler av Nattland fra gamle Fana kommune, og deler av Gyldenpris fra gamle Laksevåg kommune.

Eksterne lenker
---------------

* Bergen byleksikon på nett, om Årstad (bydel og tidligere kommune)
* Historier fra en bydel – Årstad

|  |  |
| --- | --- |
| Oppslagsverk/autoritetsdata | Store norske leksikon
 |
**Alti Storkaia** er et kjøpesenter som ligger i sentrum av Kristiansund, med utsikt over havna, mellom Storkaia og Storgata. Senteret har rundt 45 butikker, inkludert flere kafeer og spisesteder, Vinmonopolet og apotek. Senteret har et totalareal på 22.000 m2, som også omfatter et parkeringshus i tre etasjer.

Historikk
---------

Senteret åpnet i 2005 og består av mange sentrumsgårder langs Storkaia som er renovert og sammenbygd. For dette restaureringsarbeidet mottok utbyggerne Kristiansund kommunes byggeskikkpris.

Opprinnelig het senteret Amfi Storkaia, men fra 5. september 2019 heter senteret Alti Storkaia, som følge av innlemmelse i kjøpesenterkjeden Alti. Senteret forvaltes av Alti Forvaltning AS og eies av LL Kjøpesenter AS.

Alti Storkaia med omkringliggende bebyggelse på kaien i Kristiansund.  Foto: Harald Oppedal

Referanser
----------

1. ↑  «Om senteret». *alti.no*. Besøkt 4. september 2019.

Eksterne lenker
---------------

* (no) Offisielt nettsted Rediger på Wikidata
* Alti Storkaia på Facebook Rediger på Wikidata

* Alti Storkaia på Instagram Rediger på Wikidata
Alti Futura Foto: Harald Oppedal 
**Alti Futura** er et kjøpesenter som ligger ved innfartsåren til Kristiansund. Det har rundt 55 butikker og 450 gratis parkeringsplasser. (130 er under tak)

5. september 2019 endret senteret navn fra Amfi til Alti Futura, og ble en del av kjøpesenterkjeden Alti. Senteret forvaltes av Alti Forvaltning AS og eies av LL Kjøpesenter AS.

Futura åpnet i oktober 1989 og gjennomgikk en større ombygging i 2007/2008, og ble påbygd i 2011. I tillegg ble det i 2019 utvidet med 14 000 m2 samt 130 nye parkeringsplasser under tak. Fram til 2003 var senteret eid og driftet av Møre sentrene i Molde. Fra 2003 til 2019 ble det driftet som Amfi-senter.

Alti Futura, mai 2020
I 2019 ble senteret en del av Alti Forvaltning AS, og gikk inn i kjøpesenterkjeden som Alti Futura.

Referanser
----------

1. ↑  «Om senteret». *alti.no*. Besøkt 4. september 2019.

Eksterne lenker
---------------

* (no) Offisielt nettsted Rediger på Wikidata

* (en) Alti Futura – kategori av bilder, video eller lyd på Commons Rediger på Wikidata
* Alti Futura på Facebook Rediger på Wikidata

* Alti Futura på Instagram Rediger på Wikidata
Portal: Island

*For den pågående sesongen, se: 4. deild karla 2023.*

**4. deild karla** (islandsk for *fjerde divisjon menn*) er en fotballserie på Island. Det er femte og laveste nivå i det islandske fotballigasystemet.

Divisjonen ble lagt til det islandske fotballigasystemet til 2013-sesongen og vil være stort sett det samme i format som 3. Deild Karla var fram til da. 

Divisjonen er delt inn i fire grupper med lag i hver gruppe som spiller mot de andre lagene i samme gruppe to ganger, hjemme og borte. De to øverste lagene i hver gruppe kvalifiserer for playoff-fasen for totalt åtte lag.

Play-off
--------

Playoffene spilles i et knockout-format, lagene trekkes sammen og spilles hjemme og borte, og det vinnende laget går videre til neste runde. Det er ingen bortemålregel, og ved uavgjort på slutten av den andre kampen spilles ekstraomganger. Dersom det fortsatt er uavgjort bestemmes vinneren på straffesparkkonkurranse.

Finalen er én enkelt kamp som spilles på en nøytral bane. Vinneren av finalen er vinner av divisjonen, mens begge lagene som kommer til finalen rykker opp til tredje divisjon.

Det er også en kamp som spilles om tredjeplassen, mellom de tapende lagene fra semifinalene. Dette er også en enkelt kamp på en nøytral bane.
*For den thailandske hilsenen som gjerne kalles «sawasdee-hilsen», se* wai.
***Sawasdee*** (thai สวัสดี [sà wàt di:]; romanisert på mange andre måter, bl.a. sawatdee, sawasdi, swasdi, sawatdi) er et hilsningsord som brukes på thai, og har omtrent samme betydning som norske hilsener som «god morgen», «god formiddag», «god ettermiddag» og «god kveld». Ordet stammer fra sanskrit-ordet svas, som betyr «det er godt», som også går igjen i ordet svastika – «lykkebringer». 

Hilsenen stammer fra 1930-tallet, og Phibun Songkrams nasjonalisme, da man ønsket en hilsen som var «mer thai» enn de hilsenene man brukte på den tiden, som alle var oversatte utgaver av engelske hilsener: อรุณสวัสดิ์ [arun sawàt] «good morning», ทิวาสวัสดิ์ [thíwa: sawàt] «good afternoon», สายัณห์สวัสดิ์ [sǎ:jan sawàt] «good evening», og ราตรีสวัสดิ์ [ra:tri: sawàt] «good night». อรุณสวัสดิ์ og ราตรีสวัสดิ์ brukes delvis fremdeles som oversettelser for «good morning» og «good night». Ordet สวัสดิ์ [sawàt] inngår også i disse uttrykkene, men *sawasdee* virker mer «thai-aktig», p.g.a. den siste stavelsen: สวัสดิ – ดิ [di:] «godt». Dette leder til noen ordspill som สวัสไม่ดี [sàwàt mâi di:], der *mai di* betyr «ikke god». 

Ordet ฮัลโหล [hǎnlǒ:] («hallo»), brukes på thai nesten utelukkende når man tar telefonen, og det har vært reaksjoner på dette. I 2008 startet Thailands departement for informasjon og samfunnskontakt en kampanje der de ønsket å øke thaienes bruk av ordet *sawasdee* til fordel for *hanlo*.

Referanser
----------

1. ↑  Bangkok Post (12. august 2008). «Hello-o!? The magic words are not 'hello'». Bangkok Post]. Besøkt 6. januar 2009.
**Sawyer internasjonale lufthavn** (IATA: **MQT**, ICAO: **KSAW**, FAA LID: **SAW**) er en offentlig flyplass 27 km sør for Marquette sentrum, en by i Marquette County, Michigan i USA. Flyplassen er statlig eid av Marquette County.

Denne rute- og generell flygning flyplassen ligger nær Gwinn, Michigan på en del av den tidligere K.I. Sawyer AFB som stengte i september 1995. Flyplassen åpnet for passasjertrafikk i september 1999, som flyplass for Marquette og omegn. Den erstattet den tidligere Marquette County Airport (IATA: **MQT**, ICAO: **KMQT**, FAA LID: **MQT**) som stengte samme året.

Selv om de fleste amerikanske flyplasser bruker de samm trebokstavs flyplasskoder for FAA og IATA, er Sawyer internasjonale lufthavn tildelt **SAW** av FAA og **MQT** av IATA (som tidligere hadde tildelt **SAW** til Sabiha Gökçen internasjonale lufthavn i Istanbul, Tyrkia.) Flyplassens ICAO identifikasjonskode er **KSAW**.

Fasiliteter og fly
------------------

Sawyer internasjonale lufthavn dekker et område på 850 ha. Den har én asfaltert/betongbelagt rullebane, (3 770 x 46 m), opprinnelig konstruert for B-52 bombefly.

For en 12 måneders periode endende 31. august 2006, hadde flyplassen 39 440 flybevegelser, i gjennomsnitt 108 hver dag, hvorav 45% var generell flygning (17 602), 35% var flytaxi (13 612), 19% ruteavganger (7 401) og 2% militære flybevegelser (825). Det er 44 fly som har sin base på denne flyplassen, hvorav er 82% er enmotorsfly (36), 14% tomotorsfly (6), 2% jetfly (1) og 2% militærfly (1).

Flyselskap og destinasjoner
---------------------------

* American Airlines
	+ American Eagle (Chicago-O'Hare, Green Bay, Milwaukee)
* Northwest Airlines
	+ Northwest Airlink operert av Mesaba Aviation (Detroit, Minneapolis/St. Paul)

Referanser
----------

1. ↑  Mal:FAA-airport, hentet 03/15/2007
2. ↑  Great Circle Mapper: MQT / KSAW – Marquette, Michigan (Sawyer International Airport)
3. ↑  Great Circle Mapper: SAW / LTFJ – Istanbul, Turkey (Sabiha Gökçen International Airport)

Eksterne lenker
---------------

* (en) Offisielt nettsted Rediger på Wikidata
* (en) Michigan Airport Directory: Sawyer International Airport (48.3 KiB) [PDF]
* (en) Bilder av den stengte Marquette County Airport

|  |  |
| --- | --- |
| Oppslagsverk/autoritetsdata | GeoNames **·** GNIS
 |
**Yann de Caprona** (født 1958 i Nice i Frankrike) er en fransk ordbokforfatter og statstjenestemann som blant annet har jobbet med systematisering og formidling av etymologi.

Yann de Caprona vokste opp i Italia og har svensk mor og fransk-amerikansk far; siden 1985 har han bodd i Oslo. Ved Sorbonne-universitetet studerte han historie, geografi og økonomi. Han snakker flytende fransk, italiensk, engelsk, svensk og norsk, og har studert latin og spansk, samt nygresk ved kveldskurs. Han anser svensk som sitt morsmål og fransk som sitt studiespråk. Han har tidligere arbeidet i bl.a. Utenriksdepartementet, Sosial- og helsedepartementet og Norges Røde Kors, men jobber i dag i Riksrevisjonen.

I 2013 utkom på Kagge forlag bokverket *Norsk etymologisk ordbok: tematisk ordnet* etter syv år arbeid, og inneholder 12 000 oppslagsord fordelt på 1920 sider. Boka ble tildelt Brageprisen for faktabøker for voksne (Åpen klasse) i 2013.

Bibliografi
-----------

* (2013): *Norsk etymologisk ordbok: tematisk ordnet*, ISBN 978-82-489-1054-1
* (2014): *Kjærlighetens etymologi : en etymologisk ordbok med ord knyttet til kjærlighet*, ISBN 978-82-489-1428-0

Referanser
----------

1. ↑  *Norsk etymologisk ordbok: tematisk ordnet*
2. ↑  «NSD utvalgsarkivet Yann de Caprona». Arkivert fra originalen 1. november 2013. Besøkt 30. oktober 2013.
3. ↑  Aftenposten.no 2,5 kilo om norske ord 19. august 2013
4. ↑  NRK.no Opphengt i ord 30. september 2013
5. ↑  Tom Egeland i VG Bokanmeldelse: Yann de Caprona: «Norsk etymologisk ordbok» 4. september 2013

Eksterne lenker
---------------

* (en) Yann de Caprona på Internet Movie Database Rediger på Wikidata
* (no) Publikasjoner av Yann de Caprona i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC
 |
**Marit Ihle** (født 11. desember 1954, død 13. september 2010) var en norsk forfatter (nynorsk), utdannet ved Skrivekunstakademiet. Hun var prestedatter, født i Sunnfjord, oppvokst på Voss og i Alversund. Marit Ihle var opprinnelig utdannet og hadde lang yrkespraktis som førskolelærer, ofte i deltidstilling for å få tid til kunstnerisk virksomhet. De siste årene av sitt liv bodde hun på Fedje, og fullførte sitt siste bokmanuskript i sykehussengen på Voss, bare dager før hun døde etter lang tids sykdom.

I de to sammenhengende romanene skildrer hun jenteoppvekst i et religiøst miljø på Vestlandet på en frisk og morsom måte.

Romaner
-------

* *Minnebok*, 1995
* *Nikkelhjarte*, 1997

Barnebøker
----------

* *Dyneprinsen*, 1995
* *Det brenn oppå loftet*, 1996
* *Kongen som var redd for lyset*, 2004

Eksterne lenker
---------------

* Digitaliserte bøker av Marit Ihle hos Nasjonalbiblioteket

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Historisk befolkningsregister **·** BIBSYS **·** VIAF **·** ISNI **·** BNF **·** BNF (data) **·** SUDOC
 |
Visseltofta kirke  Foto: David Castor 
**Visseltofta** (tidligere dansk  *Visseltofte*, senere også *Witseltofta*, *Vesseltofta*) er kirkebyen i Visseltofta sogn, en småby i Skåne len beliggende 11 km nordvest for Osby, noen kilometer fra grensen til Småland.

I byens utkant ligger Helgeån, og her er funnet flint helt tilbake fra jegerstenalderen. Byen nevnes skriftlig første gang i 1372. Visseltofta kirke kom til sist på 1100-tallet, mens tårnet først ble oppført i 1839. Som en del av Snapphaneriket var området berørt av de mange konfliktene mellom Danmark og Sverige.

Den norske slekten Wesseltoft har lånt sitt navn fra Visseltofta.

Brudekronen fra Visseltofta
---------------------------

I 1720-årene samlet menigheten i Visseltofta inn penger til en brudekrone med en vekt på 893 gram. I 1770-årene ble kronen omskapt av gullsmedmester Johan Bergengren i Christianstad. På 1800-tallet gikk brudekronene av mote, og den ble derfor solgt for å innløse gjeld som byen hadde pådratt seg i forbindelse med byggingen av kirketårnet. Kong Frederik VII kjøpte den, hvorfor den i dag kan ses på hans landsted Jægerspris slott i Nordsjælland. En skrøne forteller at kronen ble brukt da kongen inngikk ekteskap til venstre hånd med balletdanserinnen Louise Rasmussen.

Referanser
----------

1. 1 2   (på sv) *Statistiska småorter 2020, befolkning, landareal, befolkningstäthet per småort*, Statistiska centralbyrån, 31. mars 2022, Wikidata Q113505564,
2. ↑  «*Västra Göinge härad*, ddss.nu. Besøkt 5. september 2015». Arkivert fra originalen 23. september 2015. Besøkt 5. september 2015.
3. 1 2  Asmussen, Peter: *På historisk rundrejse i Skåne. Den dansk-svenske historie*, Forlaget Globe, 2012
4. ↑  *Historik*, visseltofta.se. Besøkt 5. september 2015 Arkivert 13. mai 2015 hos Wayback Machine.
5. ↑  Nordahl, Bengt: *En brudkronas äventyrliga historia*, fridhem.nl. Besøkt 5. september 2015

Eksterne lenker
---------------

* Visseltofta Hembygdsförening

Portal: Sverige
***National Security*** er en amerikansk actionfilm og komedie som hadde premiere 23. mai 2002.

Dennis Dugan var regissør for filmen og medvirkende var Martin Lawrence, Steve Zahn, Colm Feore og Eric Roberts

Sammendrag
----------

To LAPD-politimenn, Hank Rafferty og Charlie Reed, etterforsker et ran og oppdager en gjeng tyver. En av ranerne dreper Charlie før gjengen kommer seg unna. I mellomtiden blir Earl Montgomery sin livslange drøm om å begynne som politimann forhindret når han blir sparket ut av politi-utdannelsen etter å ha forårsaket en eksplosjon. Etter en konfrontasjon med Earl får Hank sparken fra politiet, og blir siktet for å ha angrepet Earl. Han blir deretter dømt til seks måneder i fengsel. Etter å ha blitt løslatt, finner Hank seg jobb som sikkerhetsvakt og forsøker å undersøke Charlies død på egenhånd.

Ved den nye jobben sin oppdager Hank en alarm som blir utløst ved et lager, og han undersøker saken. Der forhindrer han ett tyveri og et slagsmål bryter løs, hvor Hank og Earl krysser stier igjen. De kjører etter tyvene, men blir forhindret av politiet på grunn av en fartsovertredelse. En kveld sporer Hank og Earl opp tyvene til en adresse, men Earl blir konfrontert av tyvene. Hank dukker opp i det Earl blir skutt i beinet, men de gjenkjenner en av tyvene, Nash, som Charlie's morder. Hank og Earl deler all informasjonen de vet med Hanks tidligere sjef i politiet, Washington. Imidlertid får Nash vite om dem, og han tar Washington som gissel. Hank og Earl må derfor forsøke å redde deres kollega, og forhindre at den kriminelle gjengen begår flere lovbrudd.

Skuespillere
------------

* Martin Lawrence som Earl Montgomery
* Steve Zahn som Hank Rafferty
* Colm Feore som etterforsker Frank McDuff
* Bill Duke som politi-sjef Washington
* Eric Roberts som Nash
* Timothy Busfield som Charlie Reed
* Robinne Lee som Denise
* Matt McCoy som statsadvokat Robert Barton
* Brett Cullen som Heston
* Mari Morrow som Lola
* Leslie Jones som Britney.

Referanser
----------

1. ↑   www.kinokalender.com, besøkt 19. mars 2018[Hentet fra Wikidata]

Eksterne lenker
---------------

* (en) *National Security* på Internet Movie Database Rediger på Wikidata

* (no) *National Security* hos Filmfront Rediger på Wikidata

* (sv) *National Security* i Svensk Filmdatabas Rediger på Wikidata

* (da) *National Security* i Danmark Nationale Filminstitut Rediger på Wikidata

* (en) *National Security* på AllMovie Rediger på Wikidata

* (fr) *National Security* på Allociné Rediger på Wikidata

* (nl) *National Security* på MovieMeter Rediger på Wikidata

* (en) *National Security* på Turner Classic Movies Rediger på Wikidata

* (en) *National Security* på American Film Institute Rediger på Wikidata

* (en) *National Security* på Rotten Tomatoes Rediger på Wikidata
**Stefan Zünd** (født 3. juli 1969 i Zürich) er en sveitsisk tidligere skihopper.

Han debuterte i verdenscupen 7. februar 1990 i St. Moritz. Allerede 18. februar oppnådde han sin første pallplassering, en tredjeplass i Val di Fiemme, og ble nr. 21 sammenlagt i verdenscupen denne sesongen.

De to neste sesongene ble Zünds beste i karrieren. Sesongen 1990/91 ble han nummer to, og i 1991/92 nummer fem i verdenscupsammendraget.

Han vant fire verdenscuprenn i løpet av karrieren:

* 23. februar 1991 i Bad Mitterndorf (skiflyging)
* 6. mars 1991 i Bollnäs
* 30. mars 1991 i Štrbské Pleso
* 3. desember 1992 i Ruhpolding

De følgende årene sank prestasjonsnivået, den eneste topplasseringen var en sjetteplass under VM i skiflyging i 1994.

Referanser
----------

Eksterne lenker
---------------

* (de) Stefan Zünd – Munzinger Sportsarchiv Rediger på Wikidata

* (en) Stefan Zünd – Olympedia Rediger på Wikidata

* (en) Stefan Zünd – Sports-Reference (OL-resultater – arkivert) Rediger på Wikidata

* (en) Stefan Zünd – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |
***Sliders*** er en amerikansk science-fiction- og eventyrserie som gikk på Fox og Syfy fra 1995 til 2000. Serien handlet om en gruppe reisende som kunne skli ("slide") mellom parallelle verdener ved hjelp av et ormehull kalt en «Einstein-Rosen-Podolsky» bro.

Handling
--------

Karakterene er en gruppe mennesker som reiser (eller «sklir») mellom forskjellige samfunn i parallelle universer, via et virvel-lignende ormehull - som kan aktiveres av en håndholdt enhet. Teknologien var ment å returnere karakterene til deres hjemme-universet. Men deres for tidlige bruk av teknologien for å unnslippe farligere situasjoner har ført til at enheten har mistet koordinatene for hjemme-universet deres.

Deretter blir karakterene tvunget til å «skli» mellom universer, tilbringe alt fra noen få minutter til flere måneder der. Samtidig som enheten skal telle ned til neste gang de kan åpne en virvel til et nytt univers, i håp om at dette er deres originale verden. Å unnlate å bruke «virvelen» til å «skli» når portalen åpner seg, vil bety at de må bli sittende fast i det samme universet i nesten tre tiår før de kan åpne den samme portalen igjen.

Samtidig som de venter på nedtellingen på enheten, utforsker «Sliders» ofte naturen til dette alternative universet og blir ofte en del av hendelser i den verden. Noen av disse universene er basert på alternative tidslinjer hvor visse historiske hendelser skjedde annerledes enn den historien de kjenner - for eksempel en historie hvor penicillin aldri ble oppdaget, eller en verden hvor amerikanerne tapte Den amerikanske uavhengighetskrigen mot Storbritannia. Samtidig som andre verdener har helt andre historier, for eksempel en historie hvor tiden flyter omvendt, eller hvor dinosaurene aldri ble utryddet.

Skuespillere
------------

* Quinn Mallory - spilt av Jerry O'Connell
* Wade Welles - spilt av Sabrina Lloyd-
* Rembrandt Brown - spilt av Cleavant Derricks.
* Professor Maximilian Arturo - spilt av John Rhys-Davies-
* kaptein Maggie Beckett - spilt av Kari Wuhrer.
* Colin Mallory - spilt av Charlie O'Connell.
* Quinn Mallory - spilt av Robert Floyd.
* Dr. Diana Davis - spilt av Tembi Locke

Eksterne lenker
---------------

* (en) Sliders på Internet Movie Database Rediger på Wikidata


|  |  |
| --- | --- |
| Oppslagsverk/autoritetsdata | GND
 |
***Trøndelag Social-Demokrat*** var en avis utgitt i Trondheim første gang 3. september 1921, siste gang 2. februar 1927. Avisa var hele tiden partiavis for Norges Socialdemokratiske Arbeiderparti sine avdelinger i Trondheim, Nord-Trøndelag og Sør-Trøndelag.

*Trøndelag Social-Demokrat* ble etablert av de sosialdemokratiske utbryterne av Det norske Arbeiderparti (DnA) etter den første partisplittelsen i 1921. Avisa kom tre ganger ukentlig.

Ved partisamlingen i Arbeiderpartiet i 1927, ble avisa tatt opp i den yngre *Arbeider-Avisen*, som ble etablert av Arbeiderpartiet i Midt-Norge i 1924 etter den andre partisplittelsen i 1923, da Norges Kommunistiske Parti fikk flertall i Trondheim, og tok med seg partiavisa *Ny Tid*. Også *Arbeidets Rett* i Levanger ble tatt opp i *Arbeider-Avisen*, som da ble Arbeiderpartiets organ i begge Trøndelagsfylkene.

Redaktører
----------

Ansvarlig redaktør i *Trøndelag Social-Demokrat*:

* Anders Buen 1924-1927
* Aug. Iversen 1923
* Anders Buen og Aug. Iversen 1922-1923
* Anders Buen 1922
* Olav Kringen 1921

Portal: Litteratur
Thor Heyerdahl Instituttet holder sammen med Larvik kommunes kontorer til i Feyers gate 7  Foto: Morten Bakkeli 
**Thor Heyerdahl-Instituttet** (etablert i 2000) er en selvstendig ideell stiftelse i Thor Heyerdahls hjemby Larvik, og er en arena for internasjonal samfunnsdialog. Stiftelsen avholder en årlig internasjonal Thor-Heyerdahl-dag i Oslo. Den første internasjonale Thor Heyerdahl-dagen ble arrangert den 2. november 2006 i Oslo.

Instituttet viderefører og videreutvikler Thor Heyerdahls ideer og idealer innenfor:

* Tverrfaglig forskning
* Internasjonal dialog/flerkulturell samhandling
* Beskyttelse av det globale miljøet

Instituttet ble stiftet i 2000 og holder til i hans fødeby, Larvik. Vestfold fylkeskommune og Larvik kommune har gått foran og bevilget økonomisk støtte til instituttet hvert år siden det ble etablert. 
Fra 2006 er Thor Heyerdahl instituttet blitt tildelt midler over Statsbudsjettet. Instituttet jobber med lokale, regionale, nasjonale og internasjonale prosjekter.

Styrets medlemmer fra 2016
--------------------------

* Willy Østreng, professor emeritus
* Dag Hareide, direktør i Regnskogfondet
* Liv Arnesen, ekspedisjonsleder, forfatter og pedagog
* Knut Pihl – styreleder, siviløkonom

Fra The Thor Heyerdahl Institute:

* Beate Bjørge, daglig leder
* Eirik Lia, prosjektleder

Thor Heyerdahl-professoratet
----------------------------

Thor Heyerdahl-professoratet er et fireårig åremålsprofessorat finansiert likt mellom Noragric og The Heyerdahl Institute. Det er plassert på Noragric, Ås, som kooridnerer UBMS-program «Helse og utvikling».

Thor Heyerdah Institute samarbeider blant annet med Caledonian University i Glasgow, Skottland og disponerer blant annet et minnefond.

Heyerdahl-byen
--------------

Instituttet er en aktiv bidragsyter i styringsgruppen i det lokale prosjektet Heyerdahl-byen i Larvik.

The Thor Heyerdahl International Days
-------------------------------------

The Thor Heyerdahl International Day er en årlig konferanse arrangert av The Thor Heyerdahl Institute. Den ble først gang arrangert i 2006 som et endagsarrangement.

I 2009 ble arrangementet for første gang utvidet til to dager. Målet med arrangementet er å sette søkelyset på viktige globale utfordringer. Dagen synliggjør instituttet som en nasjonal arena for debatt

MSc Cultural Heritage Studies
-----------------------------

MSc Cultural Heritages Studies er en flerfaglig mastergrad utviklet av Glasgow Caledonian University (GCU) i Skottland og Heyerdahlinstituttet. En stipendordning for studenter er bevilget, etter søknad fra instituttet, fra Vestfold og Telemark fylkeskommune. Stipend er delt ut til mastergradsstudenter fra Norge til studiet i Skottland. Mastergraden er satt sammen av fagområdene miljøvern, arkeologi, kulturarv, turisme, ledelse, bærekraftig utvikling, samspillet mellom FoU, offentlige og private aktører. Den er etablert med betydelige midler fra EU og er ifølge GCU unik i Europa.

Referanser
----------

1. ↑
2. ↑  Østlands-Posten 18. september 2008. Fakta. Arild Vatn Side 11
3. ↑

Eksterne lenker
---------------

* Hjemmeside
Selvportrett av Nicholas Hilliard
**The Hilliard Ensemble** er en britisk mannssangkvartett som tolker tidlig musikk. Kvartetten ble grunnlagt i 1973 eller 1974, og er oppkalt etter maleren Nicholas Hilliard.

Ensemblets nåværende besetning er:

* David James (kontratenor)
* Rogers Covey-Crump (tenor)
* Steven Harrold (tenor)
* Gordon Jones (baryton)

Mesteparten av kvartettens arbeid fokuserer på musikk fra middelalderen og renessansen, men ensemblet fremfører også samtidsmusikk og har ofte samarbeidet med den estiske komponisten Arvo Pärt. Ensemblet har også framført verker av John Cage, Gavin Bryars, Giya Kancheli og Heinz Holliger.

Ensemblet ble opprinnelig grunnlagt av Paul Hillier, Paul Elliot og David James, men besetningen var fleksibel helt til Hillier forlot ensemblet sent på 1980-tallet. Siden 1990 har kjernemedlemmene vært David James, Rogers Covey-Crump, John Potter og Gordon Jones. I 1998 ble John Potter erstattet av Steven Harrold.

The Hilliard Ensemble har også spilt inn mye for plateselskapet ECM. I 1993 ga ensemblet ut albumet *Officium* sammen med saksofonisten Jan Garbarek. Albumet ble en av ECMs største salgssuksesser noensinne. Sammen med Garbarek ga de også ut dobbeltalbumet *Mnemosyne* i 1999.

Eksterne lenker
---------------

* (en) The Hilliard Ensemble på Discogs Rediger på Wikidata

* (en) The Hilliard Ensemble på MusicBrainz Rediger på Wikidata

* (en) The Hilliard Ensemble på Spotify Rediger på Wikidata

* (en) The Hilliard Ensemble på Songkick Rediger på Wikidata
* ECMs hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** CiNii **·** MusicBrainz **·** Discogs
 |
***The Highway of Hope*** er en amerikansk stumfilm fra 1917, regissert av Howard Estabrook.

Handling
--------

Steve King blir kastet ut av farens hjem på grunn av hans mange frekke skjellsord, og reiser vestover hvor han drukner alle sorgene sine i alt for mye alkohol. En natt mens han er full, gifter han seg med Lonely Lou. Han tar senere med seg sin nye kone til fjells, for å lete etter gull. Når Steve oppdager en streik i området, foreslår Lou at de vender tilbake til familien hans.[]

Ute av stand til å møte vanære på hjemstedet ved å gifte seg med Lou, bestemmer Steve seg for å ta gift. Men før han rekker å gjøre som planlagt oppdager Lou drikken og tenker at den ble plantet for å få henne til å drikke den. Sp hun later som hun drikker den, og faller død. I troen på at Lou nå er død, forsvinner Steve og begynner å vandre landet rundt som landstryker. Fem år senere har Lou imidlertid blitt en velstående kvinne, og de møter hverandre tilfeldigvis igjen ved et hotell hvor Steve arbeider som kelner.[]

Skuespillere
------------

* House Peters som Steve King
* Kathlyn Williams som Lonely Lou
* Jim Farley som Missouri Joe
* Harry De Vere som Philip Garst

Referanser
----------

1. ↑  The Highway of Hope
2. ↑  THE HIGHWAY OF HOPE

Eksterne lenker
---------------

* (en) *The Highway of Hope* på Internet Movie Database Rediger på Wikidata

* (en) *The Highway of Hope* på Silent Era Rediger på Wikidata
***The Hindu*** er en engelskspråklig indisk dagsavis som utgis i Chennai. Da *The Hindu* ble utgitt i 1878 var det en ukeavis, men kom med daglige utgaver i 1889. Den er den nest største engelsk-språklige dagsavis i India med et opplag på 1,39 million eksemplarer (desember 2013). I 2012 var den Indias mest leste engelske avis etter *Times of India* og *Hindustan Times* *The Hindu* er mest utbredt i det sydlige India, i Kerala og Tamil Nadu.

Foretaket har over 1 600 ansatte med en årlig omsetning på over 200 million dollar. Abonnenter og annonser var de viktigste inntektskildene. *The Hindu* ble i 1995 den første indiske avis med en nett-utgave.. I november 2015 utgis den i 18 byer i ni stater: Bangalore, Chennai, Hyderabad, Thiruvananthapuram, Vijayawada, Kolkata, Mumbai, Coimbatore, Madurai, Noida, Visakhapatnam, Kochin, Mangalore, Tiruchirappalli, Hubli, Mohali, Lucknow, Allahabad, Malappuram og Mumbai.

Referanser
----------

1. ↑  "Details of language wise most circulated dailies for the audit period July-December 2013".
2. ↑  "Indian Readership Survey (IRS) 2011 – Quarter 2" (PDF). Arkivert 26. november 2013 hos Wayback Machine.
3. ↑  «Gross revenue 788 crore in 2010». Arkivert fra originalen 6. november 2013. Besøkt 18. desember 2015.
4. ↑  N. Murali (13 September 2003).
5. ↑

|  |  |
| --- | --- |
| Oppslagsverk/autoritetsdata | Encyclopædia Britannica **·** OCLC **·** OCLC **·** OCLC **·** OCLC **·** OCLC **·** OCLC **·** OCLC **·** OCLC **·** OCLC **·** ISSN
 |
***The Hell Ship*** er en amerikansk drama-stumfilm fra 1920, regissert av Scott R. Dunlap og med Madlaine Traverse i hovedrollen.

Filmen antas å ha gått tapt.

Handling
--------

Humphrey er kaptein på skipet Glory Ann, men blir drept under et mytteri. Datteren hans Paula, med en pistol, holder deretter mytteristene i sjakk. Ikke lenge etterpå henter skipet John Hadlock, en skadet overlevende etter et forlis.

Paula pleier ham tilbake til helse, og blir etter hvert forelsket i ham. John, som kommer seg, hjelper henne med å kontrollere resten av mannskapet. Skipet stopper ved San Francisco for å plukke opp Glory, søsteren til Paula. Men etter at skipet har satt seil igjen, gjør mannskapet imidlertid mytteri igjen. Det oppstår komplikasjoner.

Skuespillere
------------

* Madlaine Traverse som Paula Humphrey
* Alan Roscoe som John Hadlock
* Betty Bouton som Glory
* Dick La Reno som 'Satan' Humphrey - deres far
* Jack Curtis som Jaeger
* Fred Bond som Thorpe
* William Ryno som Brabo

Referanser
----------

1. ↑  «AFI|Catalog». *catalog.afi.com*. Besøkt 20. mars 2023.

Eksterne lenker
---------------

* (en) *The Hell Ship* på Internet Movie Database Rediger på Wikidata
**WNBC**, kanal 4, er en tv-stasjon i New York City, eid og drevet av NBCUniversal. Bokstavene *WNBC* har ingen betydning, men reflekterer det amerikanske systemet for identifisering av kringkastingsstasjoner. Systemet går ut på at stasjoner øst for Mississippi-elven blir tildelt bokstaven *W*, og stasjoner vest for elven blir tildelt bokstaven *K* (f.eks. er KNBC NBCs flaggskip på vestkysten).

WNBC ligger på kanal 4 i New York Citys kringkastingsnett, og blir derfor oftest markedsført som *NBC 4 New York* eller *News 4 New York*. Stasjonen er et flaggskip i NBC-nettverket, og i områder på den amerikanske østkysten der det ikke finnes andre NBC-stasjoner, vil man motta WNBC.

I tillegg til NBCs nettverksprogrammer, sender WNBC som oftest lokale nyheter, bl.a. morgenprogrammet *Today in New York*.

Eksterne lenker
---------------

* (en) Offisielt nettsted Rediger på Wikidata

* (en) WNBC – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Årringene til et ukjent treslag i Bristol Zoo, England.
Vekststripene i skallet til elvemuslingen er tydelige, men vanskelig å telle
**Årringer** eller **vekststriper** er ringene som kan ses i tversnittet på en trestamme eller på skallet til muslinger. Synlige ringer er et resultat av sesongavhengige endringer veksthastigheten, og det er derfor en ring vanligvis markerer et år i livssyklusen. Ringene er mer synlige på trær som vokser i de tempererte sonene, fordi forskjellene mellom årstidene er større der. 

Treet vokser i et av lagene i barken. Den ytterste årringen er derfor den nyeste, og den innerste er den eldste. Muslingens vekststriper vokser ut fra den eldste delen av skallet, kalt skallnavlen eller umbo.

Den indre delen av hver enkelt ring formes tidlig i vekstsesongen, mens veksten er relativt rask og tettheten på treet er mindre, mens den ytre delen av ringene har større tetthet fordi trærne vokser saktere om sommeren og høsten. Hos dyr dannes ringene som følge av tilgangen på næring gjennom sesongen.

År med tilstrekkelig fuktighet og en lang vekstsesong fører til tykke ringer, mens år med tørke kan gi smale ringer. Slik kan man også si noe om klimaforholdene og variasjonen i disse i området et tre vokser ved å studere årringene. Trær fra samme område har en tendens til å utvikle de samme mønstertykkelsene i gitte perioder. Studiet av slike ringer kalles dendrokronologi.

Ikke bare trær og muslinger
---------------------------

Synlige og vanskelig synlige vekstringer finnes også i dryppsteinssøyler (stalagmitt, stalaktitt eller sammenvokst). Veksten av disse er så langsom at det først i våre dager er blitt mulig å undersøke disse. Det er klimaperioder som er hovedfokus, og tidsskalaen er i hundreår.

Dyr som har skall og vokser, legger ofte bare et nytt lag skall på innsiden av det gamle. Dette sees tydeligst på enkelte skjell og muslinger, men også sneglehus kan ha tydelige årgangsskiller. Fiskeskjell og fiskenes øresteiner kan brukes til aldersbestemmelse. Et særtilfelle i krypdyrverdenen finnes i klapperslangens «rangle», som består av rester av skinnet fra tidligere år.

Eksterne lenker
---------------

* (en) Tree rings – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |